Document ID: 31991R0921

ΚΑΝΟΝΙΣΜΟΣ ( ΕΟΚ ) αριθ . 921/91 ΤΗΣ ΕΠΙΤΡΟΠΗΣ της 12ης Απριλίου 1991 για την έναρξη πωλήσεως κραμβόσπορου που κατέχεται από τον ισπανικό οργανισμό παρέμβασης με περιοδική δημοπρασία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ). και ιδίως το άρθρο 26 παράγραφος 3,
τον κανονισμό ( ΕΟΚ ) αριθ . 3418/82 της Επιτροπής της 20ής Δεκεμβρίου 1982 περί των λεπομερειών θέσεως σε πώληση ελαιούχων σπόρων που ευρίσκονται στην κατοχή των οργανισμών παρέμβασης ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ. 676/89 ( 4 ), και ιδίως το άρθρο 4,
Εκτιμώντας :
ότι το άρθρο 2 του κανονισμού ( ΕΟΚ ) αριθ . 724/67/ΕΟΚ του Συμβουλίου της 17ης Οκτωβρίου 1967, περί καθορισμού των όρων παρέμβασης για τους ελαιούχους σπόρους κατά τους δύο τελευταίους μήνες της περιόδου εμπορίας, καθώς και περί των αρχών διάθεσης των σπόρων που αγοράζονται από τους οργανισμούς παρέμβασης ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 2203/90 ( 6 ), ορίζει ότι η θέση σε πώληση ελαιούχων σπόρων που κατέχονται από τον οργανισμό παρέμβασης πραγματοποιείται με δημοπρασία -
ότι, δεδομένης της σημερινής κατάστασης της αγοράς, κρίνεται σκόπιμο να αρχίσει η πώληση με περιοδική δημοπρασία 13 948 τόνων κραμβόσπορου που κατέχονται από τον ισπανικό οργανισμό παρέμβασης - ότι, λαμβάνοντας υπόψη τον κίνδυνο να επιδεινωθεί η ποιότητα της παρτίδας των σπόρων που συλλέχθησαν το 1988 έπειτα από μακροχρόνια αποθήκευση, πρέπει να καταστούν ελαστικότερες οι συνθήκες - ότι, για το σκοπό αυτό, πρέπει να προβλεφθεί, κατά παρέκκλιση του κανονισμού ( ΕΟΚ ) αριθ . 3418/82, μείωση της ελάχιστης τιμής πώλησης η οποία θα επιτρέψει τη διάθεση των αποθεμάτων αυτών, αποφεύγοντας συγχρόνως τη διατάραξη της αγοράς -
ότι οι επιδοτήσεις που εφαρμόζονται για την Ισπανία κατά την περίοδο εμπορίας 1990/91 είναι κατά πολύ χαμηλότερες από αυτές που εφαρμόζονται στα άλλα κράτη μέλη εξαιτίας της εφαρμογής του συστήματος της μέγιστης εγγυημένης ποσότητας που προβλέπει το άρθρο 96 της πράξης προσχώρησης της Ισπανίας και της Πορτογαλίας, και αυτό οδηγεί σε σημαντική μείωση του επίπεδου ενίσχυσης που εφαρμόζεται στην Ισπανία κατ' εφαρμογή του άρθρου 27α παράγραφος 3 του κανονισμού αριθ . 136/66/ΕΟΚ - ότι οι επιδοτήσεις που εφαρμόζονται για την Ισπανία κατά την περίοδο εμπορίας 1990/91 είναι κατά πολύ χαμηλότερες από αυτές που μπορεί να εφαρμοστούν στην Ισπανία κατά την περίοδο εμπορίας 1991/92, εάν ληφθούν υπόψη οι προτάσεις της Επιτροπής για τον καθορισμό των τιμών για την περίοδο 1991/92 - ότι, προκειμένου να αποφευχθεί ο κίνδυνος να ωφεληθεί ο κραμβόσπορος που πωλείται από την παρέμβαση από επιδοτήσεις άλλες από αυτές που εφαρμόζονται για τον ισπανικό κραμβόσπορο κατά την περίοδο εμπορίας 1990/91, πρέπει να ληφθούν μέτρα για να εξασφαλιστεί ότι οι πωλούμενοι σπόροι μπορεί να ωφεληθούν μόνον από τις κατάλληλες ενισχύσεις - ότι η επίτευξη του προαναφερθέντος στόχου μπορεί να εξασφαλισθεί με την κατάθεση εγγύησης -
ότι οι ιδιαίτερες συνθήκες της πώλησης απαιτούν τη μείωση της προθεσμίας που προβλέπεται στο άρθρο 10 παράγραφος 1 του κανονισμού ( ΕΟΚ ) αριθ . 2681/83 της Επιτροπής ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3603/90 ( 8 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Ο ισπανικός οργανισμός παρέμβασης προβαίνει, με τους όρους που καθορίζονται από τον κανονισμό ( ΕΟΚ ) αριθ . 3418/82, σε πώληση 13 948 τόνων κραμβόσπορου με περιοδική δημοπρασία .
2 . Κατά παρέκκλιση του άρθρου 8 παράγραφος 1 του κανονισμού ( ΕΟΚ ) αριθ . 3418/82, η ελάχιστη τιμή για την παρτίδα αριθ . 13/01/88 είναι η τιμή αγοράς που αναφέρεται στην παράγραφο αυτή, μειωμένη κατά 20 %. Άρθρο 2
1 . Ο κραμβόσπορος που αποσύρεται από την παρέμβαση αναγνωρίζεται το αργότερο έως τις 28 Ιουνίου 1991 . Κατά παρέκκλιση του άρθρου 10 παράγραφος 1 του κανονισμού ( ΕΟΚ ) αριθ . 2681/83, οι σπόροι που αναγνωρίζονται θα μεταποιηθούν το αργότερο στις 30 Αυγούστου 1991 .
2 . Κάθε υπερθεματιστής καταθέτει εγγύηση 21 Ecu ανά 100 χιλιόγραμμα πριν αποσύρει τον κραμβόσπορο από την παρέμβαση . Η εγγύηση παρέχεται σε μία από τις μορφές που καθορίζονται στο άρθρο 8 του κανονισμού ( ΕΟΚ ) αριθ . 2220/85 ( 9 ) και η σύστασή της πραγματοποιείται με τον ισπανικό οργανισμό παρέμβασης .
3 . Η εγγύηση αποδεσμεύεται όταν ο ισπανικός οργανισμός παρέμβασης αποδείξει ότι ο εν λόγω κραμβόσπορος αναγνωρίστηκε το αργότερο έως τις 28 Ιουνίου 1991 και ότι η εφαρμοσθείσα επιδότηση είναι εκείνη που εφαρμόστηκε για τον ισπανικό κραμβόσπορο την ημερομηνία της αναγνώρισής του . Η απόδειξη αυτή παρέχεται το αργότερο στις 30 Σεπτεμβρίου 1991 .
4 . Η εγγύηση καταπίπτει εάν η απόδειξη που αναφέρεται στην παράγραφο 3 δεν προσκομισθεί έως τις 30 Σεπτεμβρίου 1991 . Στην περίπτωση αυτή, εφαρμόζονται οι διατάξεις του άρθρου 20 και επόμενα του τίτλου V του κανονισμού ( ΕΟΚ ) αριθ . 2220/85 της Επιτροπής . Άρθρο 3
1 . Η προθεσμία υποβολής των προσφορών για την πρώτη μερική δημοπρασία λήγει στις 22 Απριλίου 1991 .
2 . Η προθεσμία υποβολής των προσφορών για την τελευταία μερική δημοπρασία λήγει στις 6 Μαΐου 1991 .
3 . Στην προκήρυξη της δημοπρασίας που πρόκειται να δημοσιευθεί από τον οργανισμό παρέμβασης προσδιορίζεται ο τόπος αποθήκευσης .
4 . ΟΙ προσφορές πρέπει να υποβληθούν στον οργανισμό παρέμβασης στην ακόλουθη διεύθυνση :
SEMPA, Beneficiencia 8, 280004 Madrid, ( τηλέφωνο : 347 65 00, τέλεξ 23247 SENPA E, τελεφάξ 5219832 ). Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Απριλίου 1991 .

Labels: 3
17
18